Referat af ordinær generalforsamling lørdag d 26/3 hos Bror kasserer.

Ad 1: Broder Rap valgt.

Ad 2: Broder Notarius valgt.

Ad 3: Formandens beretning var på forhånd rundsendt til logebrødrene (nyt tiltag). Beretningen blev uddybet af formanden på generalforsamlingen, herefter blev beretningen vedtaget med applaus .

Ad 4: Kasserens regnskab, som ligeledes var blevet fremsendt til logebrødrene, blev gennemgået af kasseren. Formanden spurgte herefter ind til, hvad en “Festival for Forrykte” løber op i alt i alt, da dette ikke fremgår af regnskabet, da udgifterne bliver fordelt over to regnskabsår? Dette fremligger der ikke noget præcist tal på, men kasseren mente, at beløbet ligger på omkring kr. 7000. Herefter blev regnskabet godkendt af generalforsamlingen, ligeledes med applaus.

Ad 5a: Formandens forslag om julehjælp i logens navn blev debatteret og enstemmigt vedtaget. I år givet kr. 1000,- til Mødrehjælpens julepakker. År for år kan vi vælge at skifte modtagere.

Ad 5b: Broder Raps forslag om middag, efter den ordinære generalforsamling, med damer blev enstemmigt vedtaget. Broder Rap finder et passende sted for afholdelse af dette arrangement.

Ad 6: Formanden genvalgt. Øvrige bestyrelse genvalgt.

Evt: Broder Notarius luftede tanken om at samme spil spilles hver gang, da han synes at at socialt samvær er sjovere end indviklede spil, vi ikke kan finde ud af.

Broder Rap foreslog, at bøder erstattedes med begmænd.

Begge forslag kan tages op på næste ordinære generalforsamling, hvis ellers forslagsstillerne husker at fremsende dem rettidigt.

Herefter erklæredes generalforsamlingen for afsluttet i god ro og orden, og der udråbtes et 3-foldigt leve for dronningen og Danmark.

Helsingør d. 3/5-22. Broder Notarius.